1904
Árið 1904 (MCMIV í rómverskum tölum)

Á Íslandi 
 1. janúar - Fyrsta byggingarsamþykkt Reykjavíkur gekk í gildi. Samkvæmt henni var framvegis bannað að reisa torfbæi í bæjarlandinu. Fyrsti byggingafulltrúi Reykjavíkur tók til starfa.
26. janúar - Kvenfélagið Hringurinn var stofnað í Reykjavík. 
 1. febrúar - Hannes Hafstein varð fyrsti íslenski ráðherrann með aðsetur á Íslandi. Aðsetur hans var í Reykjavík. Magnús Stephensen lét af embætti landshöfðingja. Stjórnarráð Íslands tók til starfa.
 17. maí - Guðmundur Björnsson læknir ræddi um nauðsyn þess að leiða vatn til Reykjavíkur.
 7. júní - Íslandsbanki hinn eldri tók til starfa. Bankinn hafði einkarétt á seðlaútgáfu og starfaði til ársins 1930.
 20. júní - Bílaöld hófst á Íslandi er fyrsti bíllinn kom til landsins á vegum Ditlev Thomsen, kaupmanns. Bíllinn var gamall og slæmt eintak af gerðinni Cudell og gerði ekki mikla lukku.
 Haustið - Gamli skóli tekinn í notkun á Akureyri.
 1. október - Latínuskólanum var skipt í lærdómsdeild og gagnfræðadeild og hét eftir það Hinn almenni menntaskóli. Björn M. Ólsen rektor lét af embætti.
 12. desember - Fyrsta almenningsrafveitan var sett upp á Íslandi í Hafnarfirði af Jóhannesi Reykdal.
 20. desember Íþróttafélagið Höfrungur stofnað á Þingeyri.
 Trésmiðjan Völundur hf. var stofnuð.
 Prentarahlutafélagið Gutenberg var stofnað.
 Iðnskólinn í Reykjavík tók til starfa í Vinaminni.
 Rjómabúið á Baugsstöðum var stofnað, það rjómabú sem lengst starfaði á Íslandi.

Fædd
 7. janúar - Binni í Gröf, skipstjóri í Vestmannaeyjum (d. 1972).
 11. janúar - Steinþór Sigurðsson, náttúrufræðingur (d. 1947).
 8. júní - Gunnlaugur Scheving, myndlistarmaður (d. 1972).
6. júlí - Rannveig Þorsteinsdóttir, lögfræðingur og alþingismaður (d. 1987)
 17. ágúst - Helga Sigurðardóttir, skólastjóri Húsmæðrakennaraskóla Íslands og matreiðslubókahöfundur (d. 1962).
 1. september - Guðmundur Böðvarsson, skáld, þýðandi og bóndi (d. 1972).
 21. september - Þorsteinn Ö. Stephensen, íslenskur leikari (d. 1991).

Dáin
 21. janúar - Jón Þorkelsson, rektor Lærða skólans (f. 1822).
 29. október - Arnljótur Ólafsson, hagfræðingur og stjórnmálamaður (f. 1823).
 17. desember - Páll Briem, sýslumaður, amtmaður og alþingismaður (f. 1856).

Erlendis 
 23. janúar - Eldsvoði í Álasundi eyðileggur flestar byggingar í bænum. 
 7. febrúar - Mikill eldsvoði í Baltimore. Yfir 1500 hús brunnu.
 8–9. febrúar - Stríð Rússlands og Japans hefst: Japanir gera óvænta árás á Port Arthur í Mansjúríu.
 23. febrúar - Bandaríkjamenn keyptu landræmu undir Panamaskurðinn fyrir tíu milljónir dollara.
 4. maí - Vinna hófst við Panamaskurðinn.
 21. maí - Alþjóðaknattspyrnusambandið var stofnað í París.
 28. júní - Danska farþegaskipið Norge sigldi á sker við Rockall og fórst. 635 drukknuðu, þar á meðal 225 norskir útflytjendur.
 1. júlí - Sumarólympíuleikarnir 1904 hófust í St. Louis í Bandaríkjunum.
 21. júlí - Lokið var við lagningu Síberíujárnbrautarinnar.
 14. ágúst - Argentínska knattspyrnufélagið Argentinos Juniors stofnað.
 27. október -  Neðanjarðarlestarkerfi New York-borgar var sett á laggirnar.
 Nóvember - John Ambrose Fleming fann upp rafeindalampann.
 8. nóvember - Forsetakosningar í Bandaríkjunum: Theodore Roosevelt ber sigurorð af demókratanum Alton B. Parker.
 16. nóvember - Norðmaðurinn Carl Anton Larsen stofnar byggðina Grytviken á bresku eyjunni Suður-Georgíu og reisir hvalveiðistöð þar.
 27. desember - Leikritið Pétur Pan var frumsýnt í London.
 27. desember - Abbey Theatre var opnað í Dublin.
 31. desember - Fyrsti áramótafagnaðurinn er haldinn á Times Square.
 Heckelfónninn var fyrst kynntur til sögunnar.

Fædd
 18. janúar - Cary Grant, enskur leikari (d. 1986).
 2. mars - Dr. Seuss, bandarískur rithöfundur (d. 1991).
 7. mars - Reinhard Heydrich, yfirmaður öryggisþjónustu Þriðja ríkisins (d. 1942).
 11. mars - Harold F. Cherniss, bandarískur fornfræðingur (d. 1987).
 20. mars - Burrhus Frederic Skinner, bandarískur sálfræðingur (d. 1990).
 22. apríl - Robert Oppenheimer, bandarískur eðlisfræðingur (d. 1967).
 6. maí - Harry Martinson, sænskur rithöfundur, ljóðskáld og Nóbelsverðlaunahafi í bókmenntum (d. 1978).
 11. maí - Salvador Dalí, spænskur listamaður (d. 1989).
 2. júní - Johnny Weissmuller, bandarískur sundkappi og leikari (d. 1984).
 5. júlí - Ernst Mayr, bandarískur líffræðingur (d. 2005).
 12. júlí - Pablo Neruda, síleanskt skáld og Nóbelsverðlaunahafi (d. 1973).
 22. ágúst - Deng Xiaoping, kínverskur leiðtogi og stjórnmálamaður (d. 1997).
 15. september - Úmbertó 2., síðasti konungur Ítalíu (d. 1983).
 2. október - Graham Greene, enskur rithöfundur (d. 1991).
 29. nóvember - Héctor Castro, úrúgvæskur knattspyrnumaður (d. 1960).

Dáin
 1. maí - Antonín Dvořák, tékkneskt tónskáld (f. 1841).
 10. maí - Henry Morton Stanley, bandarískur blaðamaður og landkönnuður (f. 1841).
 3. júlí - Theodor Herzl, austurrískur síonisti (f. 1860).
 15. júlí - Anton Tsjekhov, rússneskur smásagnahöfundur og leikskáld (f. 1860).
 17. september - Daniel Willard Fiske, bandarískur ritstjóri, fræðimaður, skákáhugamaður og Íslandsvinur (f. 1831).
 24. september - Niels Ryberg Finsen, læknir og Nóbelsverðlaunahafi (f. 1860).

Nóbelsverðlaunin 
 Eðlisfræði - Rayleigh Lávarður (John William Strutt) 
 Efnafræði - Sir William Ramsay
 Læknisfræði - Ivan Petrovich Pavlov
 Bókmenntir - Frédéric Mistral, José Echegaray y Eizaguirre
 Friðarverðlaun - Institut de droit international

1904